《挽李参政母封氏淑人》
明代·罗亨信

年逾三十失夫天，洁白坚持誓不迁。教子功勤名已遂，治家清不业能全。

寿登耋耄违荣养，梦入蓬莱位列仙。宗伯铭文昭百世，更无遗恨到重泉。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。